РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 06-2/3-17

11. јануар 2017. године

Б е о г р а д

З А П И С Н И К

13. СЕДНИЦЕ ОДБОРА ЗА КУЛТУРУ И ИНФОРМИСАЊЕ

НАРОДНЕ СКУПШТИНЕ РЕПУБЛИКЕ СРБИЈЕ,

ОДРЖАНЕ 10. ЈАНУАРА 2017. ГОДИНЕ

 Седница је почела у 10,05 часова.

 Седницом је председавала Маја Гојковић, председница Одбора.

 Седници су присуствовали: Јасмина Обрадовић, Станија Компировић, проф. др Марко Атлагић, Мирко Крлић, Александар Југовић, Снежана Богосављевић Бошковић, Александра Чабраја, Наташа Михаиловић Вацић, Хаџи Милорад Стошић и Ђорђе Вукадиновић, чланови Одбора.

Седници нису присуствовали чланови Одбора: мр Јадранка Јовановић, Снежана Пауновић, др Ана Стевановић, Александра Белачић, Весна Марјановић и Наташа Мићић, нити њихови заменици.

На предлог председавајућег, чланови Одбора су већином гласова усвојили следећи:

Д н е в н и р е д:

1. Одлучивање о покретању поступка за предлагање кандидата за чланa Савета Регулаторног тела за електронске медије које предлаже овлашћени предлагач надлежни одбор Народне скупштине;
2. Одлучивање о покретању поступка за предлагање кандидата за чланa Савета Регулаторног тела за електронске медије које предлаже овлашћени предлагач удружења филмских, сценских и драмских уметника и удружења композитора у Републици Србији;
3. Одлучивање о покретању поступка за предлагање кандидата за чланa Савета Регулаторног тела за електронске медије које предлаже овлашћени предлагач национални савети националних мањина, заједничким договором.

**ПРВА ТАЧКА - Одлучивање о покретању поступка за предлагање кандидата за чланa Савета Регулаторног тела за електронске медије које предлаже овлашћени предлагач надлежни одбор Народне скупштине**

 Председавајућа је у уводном излагању истакла да је чланом 9. став 1. тачка 1) Закона о електронским медијима, прописано да овлашћење и дужност да предлаже члана Савета Регулатора има надлежни одбор Народне скупштине.

 Подсетила је народне посланике, да члановима Савета, Милошу Рајковићу, Слободану Вељковићу и Божидару Николићу мандат истиче 5. маја 2017. године, о чему је Одбор обавештен дописом Регулаторног тела за електронске медије од 3. новембра 2016. године. Напоменула је да је чланом 10. Закона прописано је да надлежна служба Народне скупштине објављује јавни позив за предлагање кандидата за члана Савета, шест месеци пре престанка мандата члана Савета.

 Нагласила је да је поступак предлагања чланова Савета Регулаторног тела за електронске медије регулисан је члановима 10. и 11. Закона о електронским медијима.

Председавајућа је отворила расправу у вези са овом тачком Дневног реда у којој је учествовао Ђорђе Вукадиновић.

 **Ђорђе Вукадиновић** сугерисао је члановима Одбора даје потребно за члана Савета Регулатора изабрати компетентне и угледне стручњаке из области које су од значаја за обављање послова из надлежности Регулатора.

 Предложио је да председница Одбора сазове седницу Одбора, на којој би се расправљало о раду Савета Регулатора у претходном периоду, сагледали проблеми са којима се ова самостална независна регулаторна организација суочава и донели закључци на који би се начин могао побољшати рад Савета Регулатора.

Председавајућа је закључила расправу у вези са овом тачком Дневног реда.

Председавајућа је ставила на гласање предлог, да Одбор донесе Одлуку о покретању поступка за предлагање кандидата за члана Савета Регулаторног тела за електронске медије које предлаже овлашћени предлагач надлежни одбор Народне скупштине.

Одбор је, са 9 гласова за и 2 уздржана, донео Одлуку о покретању поступка за предлагање кандидата за члана Савета Регулаторног тела за електронске медије које предлаже овлашћени предлагач надлежни одбор Народне скупштине.

**ДРУГА ТАЧКА - Одлучивање о покретању поступка за предлагање кандидата за чланa Савета Регулаторног тела за електронске медије које предлаже овлашћени предлагач удружења филмских, сценских и драмских уметника и удружења композитора у Републици Србији**

Председавајућа је истакла да у складу са чланом 9. став 1. Закона, неопходно да удружења филмских, сценских и драмских уметника и удружења композитора испуњавају услов, а то је да су регистрована најмање три године пре расписивања јавног позива.

Констатовала је да удружења филмских, сценских и драмских уметника и удружења композитора у Републици Србији, предлог два кандидата утврђују заједничким договором.

Поводом ове тачке Дневног реда није било предлога ни дискусије.

Председавајућа је ставила на гласање предлог, да Одбор донесе Одлуку о покретању поступка за предлагање кандидата за члана Савета Регулаторног тела за електронске медије које предлаже овлашћени предлагач удружења филмских, сценских и драмских уметника и удружења композитора у Републици Србији, заједничким договором.

Одбор је, са 9 гласова за и 2 уздржана, донео Одлуку о покретању поступка за предлагање кандидата за члана Савета Регулаторног тела за електронске медије које предлаже овлашћени предлагач удружења филмских, сценских и драмских уметника и удружења композитора у Републици Србији, заједничким договором.

**ТРЕЋА ТАЧКА – Одлучивање о покретању поступка за предлагање кандидата за чланa Савета Регулаторног тела за електронске медије које предлаже овлашћени предлагач национални савети националних мањина, заједничким договором**

Председавајућа је отворила расправу у вези са овом тачком Дневног реда у којој је учествовали: Ђорђе Вукадиновић и Александра Чабраја.

**Ђорђе Вукадиновић** указао је важност поступка предлагања кандидата за члана Савета Регулатора, који се бира на предлог овлашћеног предлагача национални савети националних мањина и замолио је да се посебно обрати пажња да се овај поступак спроведе транспарентно и у складу са Законом.

**Александра Чабраја** подржала је предлогда се сазове седница Одбора, на којој би се расправљало о раду Савета Регулатора у претходном периоду и предложила је да се слична расправа обави и на седници Народне скупштина.

Председавајућа је закључила расправу у вези са овом тачком Дневног реда.

Председавајућа је ставила на гласање предлог, да Одбор донесе Одлуку о покретању поступка за предлагање кандидата за члана Савета Регулаторног тела за електронске медије које предлаже овлашћени предлагач национални савети националних мањина, заједничким договором.

Одбор је, са 8 гласова за и 2 уздржана и 1 чланом који није гласао, донео Одлуку о покретању поступка за предлагање кандидата за члана Савета Регулаторног тела за електронске медије које предлаже овлашћени предлагач национални савети националних мањина, заједничким договором.

Седница је завршена у 10,20 часова.

СЕКРЕТАР ПРЕДСЕДНИК

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 Дана Гак Маја Гојковић